text: Bager deler 4000 brød ud - flere kunder til nabobutikkerne
  26 februar 2016 kl. 14.23
  Bageren og hans naboer har succes med reklamestunt, der trækker mange flere mennesker ud med indkøbsposerne.
  Kagehuset i Hovedgård fylder i dag 11 år, og det fejrer bagermester Henrik Kjær med at dele 4000 gratis brød ud til kunderne. Folk fra nær og fjern valfarter i den anledning til hans butikker, og nabobutikkerne er lykkelige.
  De får nemlig også en bid af kagen, idet de mange ekstra kunder vælger at handle hos dem også.
  Når de besøger bageren, kommer de typisk også ind til os for at handle.
  
  - Når de besøger bageren, kommer de typisk også ind til os for at handle. Sidste år havde vi en omsætningsfremgang på 18 pct sammenlignet med samme dag året forinden på Kagehusets 10 års fødselsdag, fortæller Kasper Munch Jensen, bestyrer af nabobutikken Fakta, til TV SYD.
  Kagehuset har også brødudsalg i Stensballe, Egebjerg, Gedved og Østbirk. Ifølge Henrik Kjær har også Superbrugsen i Stensballe oplevet en meromsætning på over 100.000 kr på bageriets fødselsdag sidste år.
  Se ham fortælle om fødselsdagen i toppen af artiklen.
  